ORDE do 4 de setembro de 2007 pola que se clasifica como mixta a Fundación Ferama.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/09/2007

Visto o expediente de clasificación da Fundación Ferama con domicilio en Luíntra, Nogueira de Ramuín (Ourense).
Supostos de feito.
1. Félix Rodríguez Domínguez, na súa condición de presidente do padroado da fundación, formulou solicitude de clasificación para os efectos da súa inscrición no Rexistro de Fundacións de Interese Galego.
2. A Fundación Ferama foi constituída en escritura pública outorgada en Ourense, o día 21 de maio de 2007, ante o notario José Antonio Caneda Goyanes, co número de protocolo mil nove, por Félix Rodríguez Domínguez, María del Carmen Fernández Rodríguez, Antonio Rodríguez Rodríguez, Camilo Álvarez Iglesias, Julio Carlos Temes Pereira e César Blanco Gómez; que interveñen no seu propio nome e dereito, facéndoo ademais Félix Rodríguez Domínguez en nome e representación dos cónxuxes María Raquel González Pazos e Manuel Rodríguez Domínguez. Esta escritura foi complementada por outra posterior do 10 de xullo de 2007 outorgada ante o mesmo notario e co número de protocolo mil catrocentos catro.
3. Segundo establece o artigo tres dos estatutos, son fins da fundación os considerados como de interese xeral definidos no artigo 4 da Lei 12/2006 do 1 de decembro, de fundacións de interese galego, entre outros: a defensa dos dereitos humanos, defensa das vítimas do terrorismo e actos violentos, asistencia social e inclusión social, cívicos, educativos, culturais, científicos, deportivos, sanitarios, laborais, de fortalecemento institucional, de cooperación para o desenvolvemento, de promoción do voluntariado, de promoción da acción social, de defensa ou protección do ambiente, de fomento da economía social, de promoción e atención ás persoas en risco de exclusión por razóns físicas, sociais ou culturais, de promoción dos valores constitucionais, de defensa dos principios democráticos, de fomento da tolerancia, de desenvolvemento da sociedade da información, de investigación científica, de desenvolvemento tecnolóxico, deporte afeccionado, belas artes, protección e conservación do
patrimonio, axuda ou protección a persoas incapacitadas física ou mentalmente, axuda a refuxiados e inmigrantes, dereitos humanos, dereitos civís, protección do consumidor e ecoloxía.
4. O padroado da fundación estará integrado por Félix Rodríguez Domínguez como presidente, María del Carmen Fernández Rodríguez como vicepresidenta primeira, María Raquel González Pazos como vicepresidenta segunda, Manuel Rodríguez Domínguez como vicepresidente terceiro, Antonio Rodríguez Rodríguez como secretario, Camilo Álvarez Iglesias como tesoureiro e César Blanco Gómez e Julio Carlos Temes Pereira como vogais.
5. A comisión integrada polos secretarios xerais de todas as consellerías elévalle ao conselleiro de Presidencia, Administracións Públicas e Xustiza proposta de clasificación como mixta da Fundación Ferama, dado o seu obxecto e finalidade, polo que, véndose cumpridos os requisitos exixidos na Lei 12/2006, do 1 de decembro, de fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede a súa clasificación como mixta e a súa adscrición á Consellería de Presidencia, Administracións Públicas e Xustiza.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º.c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle a esta consellería a clasificación da fundación e a adscrición á consellería correspondente, que exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de Secretarios Xerais na súa reunión do día 3 de setembro de 2007.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 12/2006, do 1 de decembro, de fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar como mixta a Fundación Ferama adscribíndoa á Consellería de Presidencia, Administracións Públicas e Xustiza, que exercerá plenamente o protectorado sobre ela.
Santiago de Compostela, 4 de setembro de 2007.
José Luis Méndez Romeu
Conselleiro de Presidencia, Administracións
Públicas e Xustiza